Avangard

Avangard (russisk: Авангард - engelsk: Vanguard), var tidligere kjent som Objekt 4202, IO-71 eller IO-74. Det er et russisk hypersonisk glidefly (HGV), som kan transporteres som et MIRVet stridshode i bæreraketten SS-19, SS-18 Satan og RS-28 Sarmat ICBMer. Glideflyet kan levere både kjernefysiske og konvensjonelle stridshoder.

Avangard var ett av seks nye russiske strategiske våpen som ble avduket av Russlands president Vladimir Putin den 1. mars 2018.

Historie 

Avangard var angivelig flytestet i 2015 og 2016 om bord i ICBM av typen UR-100UTTKh oppskutt fra Dombarovskij, Orenburg Oblast. Da oppnådde den en hastighet på  og traff sitt mål på Kura-feltet, Kamtsjatka kraj.

I oktober 2016 ble ytterligere en fly-test gjennomført med en ICBM av typen R-36M2 oppskutt fra Dombarovskij. HGV-en lykkes også da med å treffe et mål på Kura-feltet. Dette var angivelig den første helt vellykkede testen av HGV-en.

Den 1. mars 2018, talte president Vladimir Putin til Nasjonalforsamlingen (Duma) i Moskva hvor han annonserte at testing av våpenet var fullført, og at det har gått inn i serieproduksjon. Dette ble ytterligere bekreftet av sjefen for de De strategiske rakettstyrker, Generaloberst Sergej Karakajev.

Den siste fly-test inntraff 26. desember 2018 med en Avangard, båret av en UR-100UTTKh ICBM skutt fra Dombarovskij, lykkes med å treffe et mål på Kura-feltet. Visestatsminister i Russland, Juri Borisov, uttalte en dag senere at HGV-en oppnådde en fart på 27 ganger lydens hastighet, og "usårbar til avskjæring".

Ifølge det russiske Forsvarsdepartementets presse-service/TASS, ble Avangard missilsystem med HGV demonstrert for den amerikanske inspeksjonsgruppen i  samsvar med den Nye START - traktatens prosedyrer 24-26. november 2019.

Den 27. desember 2019 ble det første missilregimentet bevæpnet med Avangard HGV, og offisielt satt inn i krigsberedskap.

Design 
Når Avangard nærmer seg et mål, er HGV-en i stand til å skarpe høy hastighet, og med horisontale og vertikale unnvikende manøvrer i flukt. Russiske tjenestemenn hevder at dette gjør det usårbart for dagens missilforsvarssystem. Rustningskontrolleksperten Jeffrey Lewis fra Institute of International Studies har uttrykt skepsis mot Avangards evne til å unngå dagens missilforsvar, og sier at "HGV resulterer i lavere hastigheter enn tradisjonelle re-entry stridshoder".

Se også 

 MIRV
 Kh-47M2 Kinzhal
 3M22 Zirkon
 BrahMos-II
 DF-ZF
 Boeing X-51 Waverider
 Prompt Global Strike
 Silbervogel
 Tupolev Tu-130

Referanser 

Kjernefysiske våpen
Strategiske rakettstyrker